title: 2011/687/YUTP: Neuvoston päätös 2011/687/YUTP, annettu 14 päivänä lokakuuta 2011 , Kosovossa toteutettavasta Euroopan unionin oikeusvaltio-operaatiosta, EULEX KOSOVO, hyväksytyn yhteisen toiminnan 2008/124/YUTP muuttamisesta

text:
               15.10.2011

               FI

               Euroopan unionin virallinen lehti

               L 270/31

         NEUVOSTON PÄÄTÖS 2011/687/YUTP,
   annettu 14 päivänä lokakuuta 2011,
   Kosovossa (1) toteutettavasta Euroopan unionin oikeusvaltio-operaatiosta, EULEX KOSOVO, hyväksytyn yhteisen toiminnan 2008/124/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP (2).

               (2)

               Neuvosto hyväksyi 9 päivänä kesäkuuta 2009 yhteisen toiminnan 2009/445/YUTP (3), jolla muutettiin yhteistä toimintaa 2008/124/YUTP korottamalla rahoitusohjetta Kosovossa toteutettavaan Euroopan unionin oikeusvaltio-operaatioon, jäljempänä ”EULEX KOSOVO”, liittyvien menojen kattamiseksi yhteisen toiminnan 2008/124/YUTP voimassaolon päättymiseen saakka.

               (3)

               Neuvosto hyväksyi 8 päivänä kesäkuuta 2010 päätöksen 2010/322/YUTP (4), jolla muutettiin yhteistä toimintaa 2008/124/YUTP ja jatkettiin sen voimassaoloa kahdella vuodella 14 päivään kesäkuuta 2012 ja jossa säädettiin rahoitusohjeesta 14 päivään lokakuuta 2010 saakka.

               (4)

               Rahoitusohjetta, josta on säädetty Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta 15 päivänä lokakuuta 2010 annetussa neuvoston päätöksessä 2010/619/YUTP (5) ja jonka tarkoituksena on kattaa EULEX KOSOVOon liittyvät kulut 14 päivään lokakuuta 2011, olisi jatkettava 14 päivään joulukuuta 2011.

               (5)

               EULEX KOSOVO toteutetaan tilanteessa, joka saattaa huonontua ja joka voisi haitata Euroopan unionista tehdyn sopimuksen 21 artiklassa määrättyjen yhteisen ulko- ja turvallisuuspolitiikan tavoitteiden saavuttamista.

               (6)

               Yhteinen toiminta 2008/124/YUTP olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan yhteisen toiminnan 2008/124/YUTP 16 artiklan 1 kohta seuraavasti:

      ”1.   EULEX KOSOVOon liittyviin menoihin tarkoitettu rahoitusohje 14 päivään lokakuuta 2010 saakka on 265 000 000 euroa.
      EULEX KOSOVOon liittyviin menoihin tarkoitettu rahoitusohje 15 päivästä lokakuuta 2010 lähtien 14 päivään joulukuuta 2011 saakka on 165 000 000 euroa.
      Neuvosto päättää erikseen EULEX KOSOVOn rahoitusohjeesta seuraavan kauden osalta.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä lokakuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  Yhdistyneiden Kansakuntien turvallisuusneuvoston päätöslauselman 1244 (1999) mukaisesti.

      (2)  EUVL L 42, 16.2.2008, s. 92.

      (3)  EUVL L 148, 11.6.2009, s. 33.

      (4)  EUVL L 145, 11.6.2010, s. 13.

      (5)  EUVL L 272, 16.10.2010, s. 19.


title: 2004/617/EY: Neuvoston päätös, tehty 11 päivänä elokuuta 2004, Euroopan yhteisön ja Intian välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta

text:
               28.8.2004

               FI

               Euroopan unionin virallinen lehti

               L 279/17

         NEUVOSTON PÄÄTÖS,
   tehty 11 päivänä elokuuta 2004,
   Euroopan yhteisön ja Intian välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta
   (2004/617/EY)
   EUROOPAN UNIONIN NEUVOSTO, joka
    ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 26 päivänä kesäkuuta 2003 avaamaan GATT 1994 -sopimuksen XXVIII artiklan mukaiset neuvottelut eräiden riisiä koskevien myönnytysten muuttamiseksi. Euroopan yhteisö ilmoitti 2 päivänä heinäkuuta 2003 WTO:lle aikeestaan muuttaa eräitä EY:n myönnytysluettelossa CXL määrättyjä myönnytyksiä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on neuvotellut Amerikan yhdysvaltojen, Thaimaan, Intian ja Pakistanin kanssa. Amerikan yhdysvallat on HS-koodiin 1006 20 (esikuorittu riisi) kuuluvien tuotteiden tärkein toimittaja ja HS-koodiin 1006 30 (hiottu riisi) kuuluvien tuotteiden merkittävä toimittaja; Thaimaa on HS-koodiin 1006 30 (hiottu riisi) kuuluvien tuotteiden tärkein toimittaja ja HS-koodiin 1006 20 (esikuorittu riisi) kuuluvien tuotteiden merkittävä toimittaja; Intia ja Pakistan ovat kumpikin HS-koodiin 1006 20 (esikuorittu riisi) kuuluvien tuotteiden merkittäviä toimittajia.

               (4)

               Jotta voidaan varmistaa, että sopimusta voidaan soveltaa täysimääräisesti 1 päivästä syyskuuta 2004 siihen saakka, kun riisin yhteisestä markkinajärjestelystä 29 päivänä syyskuuta 2003 annettu neuvoston asetus (EY) N:o 1785/2003 (1) muutetaan, komissiolle olisi annettava lupa vahvistaa väliaikaisia poikkeuksia kyseisestä asetuksesta.

               (5)

               Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (2) mukaisesti.

               (6)

               Komissio on neuvotellut Euroopan yhteisön ja Intian välisen kirjeenvaihtona tehtävän sopimuksen. Sopimus olisi siten hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta GATT 1994 -sopimuksen XXVIII artiklan nojalla Euroopan yhteisön ja Intian välillä kirjeenvaihtona tehty sopimus vuoden GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamiseksi.
   Sopimuksen teksti on tämän päätöksen liitteenä.
   2 artikla
   Siinä määrin kuin on tarpeen sopimuksen täysimääräisen soveltamisen varmistamiseksi 1 päivään syyskuuta 2004 mennessä, komissio voi poiketa asetuksen (EY) N:o 1785/2003 säännöksistä tämän päätöksen 3 artiklan 2 kohdassa tarkoitettua menettelyä noudattaen siihen saakka, kun kyseinen asetus muutetaan, mutta enintään 30 päivään kesäkuuta 2005 asti.
   3 artikla
   1.   Komissiota avustaa viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 25 artiklalla perustettu viljan hallintokomitea (3).
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.
   Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi.
   3.   Komitea vahvistaa työjärjestyksensä.
   4 artikla
   Neuvoston puheenjohtajalla on oikeus nimetä henkilö tai henkilöt, jolla tai joilla on valtuudet allekirjoittaa sopimus yhteisöä sitovasti (4).

      Tehty Brysselissä 11 päivänä elokuuta 2004.

            Neuvoston puolesta

            Puheenjohtaja

         B. BOT

      (1)  EUVL L 270, 21.10.2003, s. 96.

      (2)  EYVL L 184, 17.7.1999, s. 23.

      (3)  EUVL L 270, 21.10.2003, s. 78.

      (4)  Sopimuksen voimaantulopäivä julkaistaan Euroopan unionin virallisessa lehdessä.
   KIRJEENVAIHTONA EUROOPAN YHTEISÖN JA INTIAN VÄLILLÄ TEHTY SOPIMUS
   GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL mainittujen riisiä koskevien myönnytysten muuttamisesta
   Arvoisa Herra
   Tullitariffeja ja kauppaa koskevan yleissopimuksen (GATT 1994) liitteenä olevassa EY:n myönnytysluettelossa CXL mainittujen riisiä koskevien myönnytysten muuttamisesta GATT 1994 -sopimuksen XXVIII artiklan nojalla Euroopan yhteisön (EY) ja Intian välillä käytyjen neuvottelujen perusteella EY hyväksyy seuraavat päätelmät.
   Lopullinen tuontijärjestely
   Esikuoritusta riisistä (CN-koodi 1006 20) kannettava tulli on 65 euroa/tonni.
   Lajikkeisiin Basmati 370, Basmati 386, Type-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati ja Super Basmati kuuluvan esikuoritun riisin (CN-koodit 1006 20 17 ja 1006 20 98) tuontijärjestelyssä EY:n erityiseksi sidotuksi tulliksi on vahvistettu nolla. Tätä varten:

               —

               luodaan EY:n rajoilla tehtävään DNA-analyysiin perustuva yhteisön valvontajärjestelmä; Intia toimii aktiivisesti yhteistyössä EY:n kanssa tällaisen valvontajärjestelmän luomiseksi, ja EY tarjoaa asiassa tarvittavaa teknistä apua,

               —

               ymmärretään, että edellä mainittuihin lajikkeisiin kuuluvaa Basmati-riisiä tuotetaan tietyillä maantieteellisillä alueilla ja että Intia suojelee Basmati-riisiä maantieteellisenä merkintänä. EY toivoo saavansa hakemuksen Basmati-riisin suojaamiseksi maantieteellisenä merkintänä maataloustuotteiden ja elintarvikkeiden alkuperää osoittavien maantieteellisten merkintöjen ja alkuperänimitysten suojaamisesta 14 päivänä heinäkuuta 1992 annetun neuvoston asetuksen (EY) N:o 2081/92 (1) mukaisesti. EY käsittelee tällaiset hakemukset mahdollisimman nopeasti. EY antaa asiassa tarvittavaa teknistä apua.

         Siirtymäkauden järjestelyt
   EY saattaa voimaan edellä mainittuihin lajikkeisiin kuuluvaa esikuorittua riisiä (CN-koodit 1006 20 17 ja 1006 20 98) koskevan siirtymäjärjestelyn. Järjestelyä sovelletaan 1 päivästä syyskuuta 2004 siihen asti, kun edellä mainittu yhteisön valvontajärjestelmä tulee voimaan, ja se perustuu seuraaviin osatekijöihin:
   EY:n autonomiseksi tulliksi vahvistetaan nolla. Jos ilmenee markkinoiden häiriöitä, EY kuulee kuitenkin Intian toimivaltaisia viranomaisia asianmukaisen ratkaisun löytämiseksi. Ellei sopimukseen päästä, EY varaa itselleen oikeuden soveltaa sidottua tullia, joka on esikuoritun riisin (CN-koodi 1006 20) osalta 65 euroa/tonni.
   Yleistä
   Tätä sopimusta varten:

               —

               EY vahvistaa erilliset tullinimikkeet Intian ja Pakistanin kanssa tehdyissä sopimuksissa mainittuihin lajikkeisiin kuuluvalle Basmati-riisille,

               —

               toimivaltaiset Intian viranomaiset myöntävät edelleen aitoustodistukset ennen tuontitodistusten myöntämistä, eli nykyinen aitoustodistusten hallinnointijärjestelmä säilytetään ennallaan.

         EY tunnustaa, että Intialla on alkuperäiset neuvotteluoikeudet tässä kirjeessä tarkoitettujen myönnytysten osalta.
   Sopimuspuolet hyväksyvät tämän sopimuksen omien menettelyjensä mukaisesti.
   Tämän sopimuksen määräyksiä sovelletaan 1 päivästä syyskuuta 2004.
   Olisin kiitollinen, jos voitte vahvistaa hallituksenne hyväksyvän tämän kirjeen sisällön.
   Kunnioittavasti

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Arvoisa Herra
   Minulla on kunnia ilmoittaa vastaanottaneeni seuraavan tänään päivätyn kirjeenne:
   ”Tullitariffeja ja kauppaa koskevan yleissopimuksen (GATT 1994) liitteenä olevassa EY:n myönnytysluettelossa CXL mainittujen riisiä koskevien myönnytysten muuttamisesta GATT 1994 -sopimuksen XXVIII artiklan nojalla Euroopan yhteisön (EY) ja Intian välillä käytyjen neuvottelujen perusteella EY hyväksyy seuraavat päätelmät.
   Lopullinen tuontijärjestely
   Esikuoritusta riisistä (CN-koodi 1006 20) kannettava tulli on 65 euroa/tonni.
   Lajikkeisiin Basmati 370, Basmati 386, Type-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati ja Super Basmati kuuluvan esikuoritun riisin (CN-koodit 1006 20 17 ja 1006 20 98) tuontijärjestelyssä EY:n erityiseksi sidotuksi tulliksi on vahvistettu nolla. Tätä varten:

               —

               luodaan EY:n rajoilla tehtävään DNA-analyysiin perustuva yhteisön valvontajärjestelmä; Intia toimii aktiivisesti yhteistyössä EY:n kanssa tällaisen valvontajärjestelmän luomiseksi, ja EY tarjoaa asiassa tarvittavaa teknistä apua,

               —

               ymmärretään, että edellä mainittuihin lajikkeisiin kuuluvaa Basmati-riisiä tuotetaan tietyillä maantieteellisillä alueilla ja että Intia suojelee Basmati-riisiä maantieteellisenä merkintänä. EY toivoo saavansa hakemuksen Basmati-riisin suojaamiseksi maantieteellisenä merkintänä maataloustuotteiden ja elintarvikkeiden alkuperää osoittavien maantieteellisten merkintöjen ja alkuperänimitysten suojaamista 14 päivänä heinäkuuta 1992 annetun neuvoston asetuksen (EY) N:o 2081/92 (2) mukaisesti. EY käsittelee tällaiset hakemukset mahdollisimman nopeasti. EY antaa asiassa tarvittavaa teknistä apua.

         Siirtymäkauden järjestelyt
   EY saattaa voimaan edellä mainittuihin lajikkeisiin kuuluvaa esikuorittua riisiä (CN-koodit 1006 20 17 ja 1006 20 98) koskevan siirtymäjärjestelyn. Järjestelyä sovelletaan 1 päivästä syyskuuta 2004 siihen asti, kun edellä mainittu yhteisön valvontajärjestelmä tulee voimaan, ja se perustuu seuraaviin osatekijöihin:
   EY:n autonomiseksi tulliksi vahvistetaan nolla. Jos ilmenee markkinoiden häiriöitä, EY kuulee kuitenkin Intian toimivaltaisia viranomaisia asianmukaisen ratkaisun löytämiseksi. Ellei sopimukseen päästä, EY varaa itselleen oikeuden soveltaa sidottua tullia, joka on esikuoritun riisin (CN-koodi 1006 20) osalta 65 euroa/tonni.
   Yleistä
   Tätä sopimusta varten:

               —

               EY vahvistaa erilliset tullinimikkeet Intian ja Pakistanin kanssa tehdyissä sopimuksissa mainittuihin lajikkeisiin kuuluvalle Basmati-riisille,

               —

               toimivaltaiset Intian viranomaiset myöntävät edelleen aitoustodistukset ennen tuontitodistusten myöntämistä, eli nykyinen aitoustodistusten hallinnointijärjestelmä säilytetään ennallaan.

         EY tunnustaa, että Intialla on alkuperäiset neuvotteluoikeudet tässä kirjeessä tarkoitettujen myönnytysten osalta.
   Sopimuspuolet hyväksyvät tämän sopimuksen omien menettelyjensä mukaisesti.
   Tämän sopimuksen määräyksiä sovelletaan 1 päivästä syyskuuta 2004.
   Olisin kiitollinen, jos voitte vahvistaa hallituksenne hyväksyvän tämän kirjeen sisällön.”
   Intialla on kunnia vahvistaa hyväksyvänsä kirjeen sisällön.
   Kunnioittavasti

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of India
      En nombre de la India
      Za Indii
      På Indiens vegne
      Im Namen Indiens
      India nimel
      Εξ ονόματος της Ινδίας
      Au nom de l'Inde
      Per l'India
      Indijas vārdā
      Indijos vardu
      India nevében
      Għan-nom ta’ l-Indja
      Namens India
      W imieniu Indii
      Em nome da Índia
      V mene Indie
      V imenu Indije
      Intian puolesta
      På Indiens vägnar

      (1)  EYVL L 208, 24.7.1992, s. 1. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

      (2)  EYVL L 208, 24.7.1992, s. 1. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).


title: 2011/31/EU: Komission päätös, annettu 19 päivänä tammikuuta 2011 , Thaimaasta peräisin olevan puhdistetun tereftaalihapon ja sen suolojen tuontia koskevan tukien vastaisen menettelyn päättämisestä

text:
               20.1.2011

               FI

               Euroopan unionin virallinen lehti

               L 15/17

         KOMISSION PÄÄTÖS,
   annettu 19 päivänä tammikuuta 2011,
   Thaimaasta peräisin olevan puhdistetun tereftaalihapon ja sen suolojen tuontia koskevan tukien vastaisen menettelyn päättämisestä
   (2011/31/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (1), jäljempänä ’perusasetus’, ja erityisesti sen 14 artiklan,
   on kuullut neuvoa-antavaa komiteaa
   sekä katsoo seuraavaa:
   1.   MENETTELY

   1.1   Vireillepano

               (1)

               Euroopan komissio, jäljempänä ’komissio’, ilmoitti Euroopan unionin virallisessa lehdessä22 päivänä joulukuuta 2009 julkaistulla ilmoituksella (2), jäljempänä ’vireillepanoilmoitus’, tukien vastaisen menettelyn vireillepanosta Thaimaasta, jäljempänä ’asianomainen maa’, peräisin olevan puhdistetun tereftaalihapon ja sen suolojen tuonnissa unioniin.

               (2)

               Tukien vastainen menettely pantiin vireille, kun BP Aromatics Limited NV ja CEPSA Quimica SA, jäljempänä ’valituksen tekijät’, tekivät 13 päivänä marraskuuta 2009 valituksen; näiden valituksen tekijöiden tuotanto muodostaa huomattavan osan eli tässä tapauksessa yli 50 prosenttia puhdistetun tereftaalihapon koko tuotannosta unionissa. Valituksessa esitettyä alustavaa näyttöä asianomaisesta maasta peräisin olevan tarkasteltavana olevan tuotteen tuetusta tuonnista ja siitä aiheutuvasta merkittävästä vahingosta pidettiin riittävänä menettelyn vireille panemiseksi.

               (3)

               Samana päivänä komissio ilmoitti Euroopan unionin virallisessa lehdessä julkaistulla ilmoituksella (3) polkumyynnin vastaisen menettelyn vireillepanosta Thaimaasta peräisin olevan puhdistetun tereftaalihapon ja sen suolojen tuonnissa unioniin. Tutkimus on päätetty komission päätöksellä 2011/32/EU (4).

               (4)

               Ennen menettelyn aloittamista komissio ilmoitti perusasetuksen 10 artiklan 7 kohdan mukaisesti Thaimaan valtiolle saaneensa asianmukaisesti asiakirjanäytöllä vahvistetun valituksen, jonka mukaan Thaimaasta peräisin olevan puhdistetun tereftaalihapon tuettu tuonti aiheuttaa merkittävää vahinkoa unionin tuotannonalalle. Thaimaan valtiota kehotettiin aloittamaan neuvottelut valituksen sisällön selvittämiseksi ja molemminpuolisesti tyydyttävään ratkaisuun pääsemiseksi. Thaimaan valtio hyväksyi neuvottelutarjouksen, minkä jälkeen neuvotteluja järjestettiin. Neuvottelujen aikana ei päästy molempia osapuolia tyydyttävään ratkaisuun. Thaimaan viranomaisten kommentit valitukseen sisältyvistä väitteistä, jotka koskivat järjestelmien tasoitustoimenpiteiden alaisuutta, otettiin kuitenkin asianmukaisesti huomioon. Thaimaan valtiolta saatiin huomautuksia neuvottelujen aikana.

         1.2   Menettelyn osapuolet

               (5)

               Komissio ilmoitti virallisesti menettelyn vireille panemisesta valituksen tekijöille, muille tiedossa oleville unionin tuottajille, tiedossa oleville vientiä harjoittaville tuottajille Thaimaassa, asianomaisen viejämaan edustajille sekä tiedossa oleville tuojille ja käyttäjille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoilmoituksessa asetetussa määräajassa. Mahdollisuus tulla kuulluksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

               (6)

               Komissio lähetti kyselylomakkeet viejämaan viranomaisille, valituksen tekijöille, muille tiedossa oleville tuottajille unionissa, tiedossa oleville vientiä harjoittaville tuottajille Thaimaassa, tiedossa oleville tarkasteltavana olevan tuotteen tuojille ja käyttäjille sekä kaikille muille osapuolille, jotka pyysivät kyselylomaketta vireillepanoilmoituksessa asetetun määräajan kuluessa.

               (7)

               Kyselylomakevastauksia saatiin Thaimaan viranomaisilta, kolmelta tiedossa olevalta vientiä harjoittavalta tuottajalta Thaimaassa, kolmelta unionin tuottajalta, yhdeltä unionin tuojalta sekä viideltä unionin käyttäjältä.

               (8)

               Komissio hankki ja tarkasti kaikki tuetun tuonnin, siitä johtuvan vahingon ja unionin edun määrittämistä varten tarpeellisina pitämänsä tiedot.

               (9)

               Tarkastuskäyntejä tehtiin seuraavien valtion viranomaisten toimitiloihin:
               Office of Board of Investment, Bangkok, Thaimaa

               (10)

               Tarkastuskäyntejä tehtiin seuraavien yritysten toimitiloihin:

                           a)

                           Unionin tuottajat

                                       —

                                       BP Aromatics Limited NV, Geel, Belgia

                                       —

                                       CEPSA Química, SA, Madrid, Espanja

                                       —

                                       Lotte Chemical UK Ltd (aiemmin Artenius), Wilton, Redcar, Yhdistynyt kuningaskunta.

                           b)

                           Unionin tuojat

                                       —

                                       Mitsui & Co. Benelux NV, Bryssel, Belgia.

                           c)

                           Unionin käyttäjät

                                       —

                                       DSM Powder Coating Resins B.V., Zwolle, Alankomaat

                                       —

                                       M&G Polimeri Italia SPA, Patrica (Frosinone), Italia

                                       —

                                       NOVAPET SA, Barbastro (Huesca), Espanja

                                       —

                                       UAB NEO Group, Klaipeda, Liettua.

                           d)

                           Thaimaalaiset vientiä harjoittavat tuottajat

                                       —

                                       TPT Petrochemicals Public Company Ltd., Bangkok, Thaimaa, jäljempänä ’TPT’

                                       —

                                       TPT Petrochemicals Public Company Ltd., Rayong, Thaimaa, jäljempänä ’TPT’

                                       —

                                       Indorama Petrochem Ltd., Rayong, Thaimaa, jäljempänä ’Indorama’

                                       —

                                       Siam Mitsui PTA Company Ltd., Rayong, Thaimaa, jäljempänä ’SMPC’.

               (11)

               Koska TPT ja Indorama ovat saman holdingyhtiön omistuksessa, niihin viitataan tässä asiakirjassa ’Indorama-ryhmänä’.

         1.3   Tutkimusajanjakso ja tarkastelujakso

               (12)

               Tukia ja vahinkoa koskeva tutkimus kattoi 1 päivän joulukuuta 2008 ja 30 päivän marraskuuta 2009 välisen ajanjakson, jäljempänä ’tutkimusajanjakso’. Vahinkoa koskevaan arvioon vaikuttava kehityssuuntausten tarkastelu kattoi 1 päivän tammikuuta 2006 ja tutkimusajanjakson päättymisen välisen ajanjakson, jäljempänä ’tarkastelujakso’.

         2.   TARKASTELTAVANA OLEVA TUOTE JA SAMANKALTAINEN TUOTE

   2.1   Tarkasteltavana oleva tuote

               (13)

               Tarkastelun kohteena ovat tereftaalihappo ja sen suolat, joiden puhtausaste on vähintään 99,5 painoprosenttia ja jotka luokitellaan tällä hetkellä CN-koodiin ex 2917 36 00, jäljempänä ’tarkasteltavana oleva tuote’.

               (14)

               Puhdistettua tereftaalihappoa saadaan puhdistamalla raakatereftaalihappoa, joka on saatu, kun paraksyleeni (PX) reagoi liuottimen ja katalyyttiliuoksen kanssa.

         2.2   Samankaltainen tuote

               (15)

               Tarkasteltavana olevalla tuotteella, Thaimaan kotimarkkinoilla tuotetulla ja myydyllä puhdistetulla tereftaalihapolla sekä unionin tuotannonalan unionissa tuottamalla ja myymällä puhdistetulla tereftaalihapolla havaittiin olevan samat fyysiset ja kemialliset perusominaisuudet ja käyttötavat. Tämän vuoksi näitä tuotteita pidetään perusasetuksen 2 artiklan c alakohdassa tarkoitettuina samankaltaisina tuotteina.

         3.   TUEN MYÖNTÄMINEN

   3.1   Johdanto

               (16)

               Valitukseen sisältyvien tietojen ja komission kyselylomakkeeseen saatujen vastausten perusteella tutkittiin seuraavia järjestelmiä, joissa viranomaiset esitettyjen väitteiden mukaan olivat myöntäneet vientitukea:

                           —

                           vapautus tai tullinalennus koneiden tuontitulleista,

                           —

                           vapautus yhtiöverosta,

                           —

                           vapautus vientituotteiden valmistuksessa käytettävien raaka-aineiden ja perusaineiden tuontitulleista,

                           —

                           verotettavan tulon kaksinkertainen vähennys kuljetus-, sähkö- ja vesikustannuksista 10 vuoden ajan tuen kohteena olevasta toiminnasta saadusta ensimmäisestä tulosta,

                           —

                           projektin infrastruktuurin asennus- tai rakennuskustannuksista 25 prosentin vähennys nettovoitosta tavallisten poistojen lisäksi,

                           —

                           Thaimaassa tuotettujen vientitavaroiden vero- ja tullikorvaukset.

         3.2   Yleistä

               (17)

               Investointien edistämistä koskevassa laissa (Investment Promotion Act) B.E. 2544, jäljempänä ’investointilaki’, säädetään kannustimista Thaimaan talouden edistämiseksi. Investointilakia hallinnoi Thaimaan investointilautakunta (Board of Investment), jäljempänä ’BOI’, ja sen nojalla myönnetään edellä 3.1 kohdassa mainituista järjestelmistä etuuksia kelpoisuusehdot täyttäville projekteille. Investointilain mukaisten etuuksien saamiseksi yritys hakee BOI:lta edistämistodistusta, jossa määritellään tuotettavat tavarat ja myönnettävät etuudet.

               (18)

               Vientitavaroiden vero- ja tullikorvauksia koskevassa laissa (Tax and Duty Compensation of Exported Goods Produced in the Kingdom Act) B.E. 2524 vuodelta 1981 säädetään kriteereistä ja edellytyksistä, jotka koskevat osallistumista vientitavaroiden vero- ja tullikorvausjärjestelmään. Järjestelmää hallinnoi Thaimaan valtiovarainministeriö.

               (19)

               Kunkin yksittäisen yrityksen kaikkien laskettujen tukien summa on alle vähimmäistason eli alle 2 prosenttia arvotulleina ilmaistuna. Tukien vastaisen perusasetuksen 14 artiklan 3 ja 5 kohdan mukaisesti thaimaalaisten viejien osalta ei näin ollen voitu ottaa käyttöön tasoitustullia, vaikka kaikki kyseiset tuet olisivatkin olleet tasoitustoimenpiteiden alaisia. Tuen vähimmäistason vuoksi 16 kohdassa esitettyjä tukijärjestelmiä ei tarkasteltu tarkemmin.

               (20)

               Selvyyden vuoksi järjestelmien yksityiskohdat ja yksittäisten yritysten vastaavat tukiasteet esitetään jäljempänä, riippumatta siitä, pidetäänkö tukia tasoitustoimenpiteiden alaisena vai ei.

         3.3   Yksittäiset järjestelmät

   3.3.1   Vapautus tai alennus koneiden tuontitulleista

   a)   Oikeusperusta

               (21)

               Investointilain 28 § muodostaa oikeusperustan koneiden tuonnissa myönnettävää verovapautusta varten. Järjestelmässä yrityksillä on oikeus saada täysi vapautus koneiden tuontitullin maksamisesta BOI:n hyväksynnän perusteella sillä edellytyksellä, että laadultaan vastaavaa konetta ei valmisteta tai koota Thaimaassa. Investointilain 29 § muodostaa oikeusperustan 50 prosentin alennukselle tuontitulleista koneiden tuonnissa.

         b)   Käytännön toteutus

               (22)

               Järjestelmästä hyötyäkseen yrityksellä on oltava edistämistodistus, jossa täsmennetään, että sillä on oikeus koneiden tuontitullien vapautukseen tai alennukseen investointilain 28 ja 29 §:n nojalla. Tullilaitos saa kopion lisenssistä ja BOI:n aiemmin hyväksymästä koneiden luettelosta (Master list of Machinery) ja sallii tällaisten koneiden tuonnin ilman tuontitullin maksamista.

         c)   Tuen määrän laskeminen

               (23)

               Viejien saama etu laskettiin tuotantohyödykkeiden kantamattomien tuontitullien perusteella jakamalla kyseinen määrä sellaiselle ajanjaksolle, joka vastaa kyseisten tuotantohyödykkeiden tavanomaista poistoaikaa kyseisellä tuotannonalalla. Ajaksi on vahvistettu 15 vuotta, joka vastaa poistoaikaa, joka on käytössä suurimmassa osassa tarkasteltavana olevaa tuotetta tuottavista yrityksistä sekä Thaimaassa että EU:ssa. Tällä tavalla tutkimusajanjaksolle laskettua määrää on oikaistu lisäämällä siihen tutkimusajanjakson aikainen korko kyseisestä järjestelmästä sen käyttäjälle koituneen koko edun määrittämiseksi; Thaimaassa tutkimusajanjakson aikana sovellettua kaupallista korkoprosenttia pidettiin sopivana tähän. Kyseinen määrä on jaettu tutkimusajanjakson kokonaismyynnille.

         d)   Päätelmä

               (24)

               Indorama-ryhmälle koitui etua 0,3 prosenttia ja Siam Mitsui PTA Co., Ltd:lle 0,19 prosenttia.

         3.3.2   Vapautus yhtiöverosta

   a)   Oikeusperusta

               (25)

               Investointilain 31 § muodostaa oikeusperustan yhtiöverosta vapauttamiselle. Normaali yhtiövero Thaimaassa on 30 prosenttia.

         b)   Päätelmä

               (26)

               Yksikään tutkimuksen kohteena olleista yrityksistä ei saanut etua järjestelmästä tutkimusajanjaksolla. Kaikki thaimaalaiset vientiä harjoittavat tuottajat käyttivät tutkimusajanjaksolla syntyneet voitot korvaamaan tappioita, jotka ne olivat siirtäneet eteenpäin aiemmilta tilikausilta. Käytäntö sallitaan Thaimaan verolaissa (Revenue Code) kaikille yrityksille BOI:n hyväksynnästä riippumatta, eikä sitä pidetä tukena. Tästä syystä tutkitut yritykset eivät käyttäneet yhtiöverosta vapauttamista koskevaa järjestelmää.

         3.3.3   Verotettavan tulon kaksinkertainen vähennys kuljetus-, sähkö- ja vesikustannuksista 10 vuoden ajan tuen kohteena olevasta toiminnasta saadusta ensimmäisestä tulosta,

   a)   Oikeusperusta

               (27)

               Investointilain 35 §:n 2 momentti muodostaa oikeusperustan verotettavan tulon kaksinkertaiselle vähennykselle kuljetus-, sähkö- ja vesikustannuksista 10 vuoden ajan tuen kohteena olevasta toiminnasta saadusta ensimmäisestä tulosta.

         b)   Käytännön toteutus

               (28)

               Järjestelmästä hyötyäkseen yrityksellä on oltava edistämistodistus, jossa täsmennetään, että sillä on oikeus kaksinkertaiseen vähennykseen kuljetus-, sähkö- ja vesikustannusten verotettavasta tulosta investointilain 35 §:n 2 momentin nojalla. Edellä mainittujen kustannusten tavanomaisten vähennysten lisäksi BOI:n hyväksymät yritykset saavat vähentää saman määrän toiseen kertaan voitostaan veroilmoituksessa. Yrityksen on täytettävä vuotuisessa veroilmoituksessa erityinen sarake, jossa käsitellään tätä toimintaa. Tämän seurauksena verotettavaa nettovoittoa vähennetään tai nettotappiota lisätään kyseisellä summalla.

         c)   Tuen määrän laskeminen

               (29)

               Tästä järjestelmästä saatu etuus olisi laskettava nettovoitosta toiseen kertaan vähennetyn summan perusteella, sellaisena kuin se on ilmoitettuna veroilmoituksen tällaista edistettyä toimintaa varten varatussa erityissarakkeessa. Muiden kuin edistettyjen toimien osalta summa olisi osa nettovoittoa, josta peritään yhtiöveroa, minkä vuoksi määrästä 30 prosenttia (tavanomainen yhtiövero Thaimaassa) muodostaa yrityksen saaman edun. Kyseinen määrä on sitten jaettu tutkimusajanjakson kokonaismyynnille.

         d)   Päätelmä

               (30)

               Indorama-ryhmälle koitui etua 0,55 prosenttia ja Siam Mitsui PTA Co., Ltd:lle 0,57 prosenttia.

         3.3.4   Vähennys projektin infrastruktuuriasennusten tai rakennuskustannusten nettovoitosta 25 prosenttia tavallisten poistojen lisäksi

   a)   Oikeusperusta

               (31)

               Investointilain 35 §:n 3 momentti muodostaa järjestelmän oikeusperustan. Järjestelmässä on sallittua vähentää nettovoitosta tavanomaisten poistojen lisäksi enintään 25 prosentin suuruinen määrä tuen kohteena olevassa toiminnassa käytettyjen tilojen asennus- tai rakennuskustannuksista. Edunsaajan on hyödynnettävä etuutta kymmenen vuoden kuluessa siitä, kun tulo on saatu tuen kohteena olevasta toiminnasta.

         b)   Päätelmä

               (32)

               Yksikään tutkimuksen kohteena olleista yrityksistä ei saanut etua tästä järjestelmästä tutkimusajanjaksolla. Tutkimusajanjaksoa edeltävällä kaudella yksikään vientiä harjoittava tuottaja joko ei saanut etua tuloverosta vapauttamista koskevasta järjestelmästä (koska ne nettouttivat voittoja aiempien kumuloituneiden tappioiden korvaamiseksi) tai ne olivat tappiollisia. Näistä syistä ne eivät voineet saada etuuksia tästä järjestelmästä.

         3.3.5   Vapautus vientituotteiden valmistuksessa käytettävien raaka-aineiden ja perusaineiden tuontitulleista

   a)   Oikeusperusta

               (33)

               Investointilain 36 §:n 1 momentti muodostaa järjestelmän oikeusperustan. Tässä järjestelmässä BOI:lla on oikeus myöntää vapautus vientituotteiden valmistuksessa käytettävien raaka-aineiden ja perusaineiden tuontitulleista. Millä tahansa alueella sijaitsevat yritykset voivat hyödyntää järjestelmää, kunhan ne on hyväksytty.

         b)   Päätelmä

               (34)

               Yksikään tutkimuksen kohteena olleista yrityksistä ei saanut etua tästä järjestelmästä tutkimusajanjaksolla. Puhdistetun tereftaalihapon tuotannossa käytettyjen pääraaka-aineiden tuontitulli on nolla. Sen vuoksi tutkimuksen kohteena olleet thaimaalaiset viejät eivät saaneet etua tästä järjestelmästä.

         3.3.6   Thaimaassa tuotettujen vientitavaroiden vero- ja tullikorvaukset

   a)   Oikeusperusta

               (35)

               Notification of the Compensation of Tax of Export Merchandise Produced in the Kingdom 1/2547 – Rate of Compensation -tiedonannossa käsitellään tästä järjestelmästä saatavaa etuutta.

         b)   Käytännön toteutus

               (36)

               Yritykset saavat palautusta 0,38 prosenttia vietyjen tavaroiden FOB-arvosta. Etuus lasketaan vientitapahtumaa kohti, mutta yritykset jättävät yleensä useita palautushakemuksia samaan aikaan. Yritykset jättävät palautushakemukset asiaa käsittelevälle viranomaiselle ja saavat palautuksen.

         c)   Tuen määrän laskeminen

               (37)

               Järjestelmästä saatava etuus on tosiasiallinen summa, joka saadaan palautuksena ja kirjataan yrityksen tileille tulona. Kyseinen määrä on sitten jaettu tutkimusajanjakson vientimyynnille.

         d)   Päätelmä

               (38)

               Indorama-ryhmälle koitui etua 0,36 prosenttia ja Siam Mitsui PTA Co., Ltd:lle myös 0,36 prosenttia.

         3.4   Tukien määrä

               (39)

               Thaimaalaisten vientiä harjoittavien tuottajien tukien alustava määrä perusasetuksen säännösten mukaisesti arvon perusteella ilmaistuna on
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %.

               (40)

               Koska Indorama Petrochem Limited ja TPT Petrochemical Public Company Limited ovat osa samaa ryhmää, niille vahvistettiin yhteinen tasoitustullin määrä. Lopullinen tulli Indorama-/TPT-ryhmälle on 1,2 prosenttia.

                  Tiivistelmätaulukko

                           Koneiden tuontitullista vapauttamista tai tullin alentamista koskeva järjestelmä

                           Verotettavan tulon kaksinkertaista vähennystä koskeva järjestelmä

                           Vientiveron korvausjärjestelmä

                           Kokonaistukimarginaali

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Indorama/TPT-ryhmä

                           0,3 %

                           0,55 %

                           0,36 %

                           1,2 %

               (41)

               Kun otetaan huomioon thaimaalaisten vientiä harjoittavien tuottajien tasoitustoimenpiteet mahdollistavien tukien vähimmäistason alittava määrä, Thaimaasta peräisin olevan puhdistetun tereftaalihapon tuonnissa ei pitäisi ottaa käyttöön väliaikaisia tasoitustoimenpiteitä.

         4.   VAHINKO, SYY-YHTEYS JA UNIONIN ETU

               (42)

               Edellä esitettyjen tuettua tuontia koskevien päätelmien perusteella ei pidetä tarpeellisena tehdä vahinkoa, syy-yhteyttä ja unionin etua koskevaa analyysiä.

         5.   MENETTELYN PÄÄTTÄMINEN

               (43)

               Menettely olisi päätettävä, koska thaimaalaisten vientiä harjoittavien tuottajien tasoitustoimenpiteiden alaisen tuen määrä oli alle 2 prosenttia arvon perusteella ilmaistuna. Asianomaisille osapuolille tiedotettiin asiasta ja annettiin mahdollisuus esittää huomautuksia.

               (44)

               Tukiasioihin liittyviä huomautuksia saatiin Thaimaan valtiolta ja yhdeltä valituksen tekijältä.

               (45)

               Thaimaan viranomaiset väittivät, että tutkittuja järjestelmiä ei voida pitää erityisinä tukijärjestelminä, koska ne ovat osa maan hajauttamispolitiikkaa, eivät ole viennistä riippuvaisia eikä niiden käyttömahdollisuutta rajoiteta tiettyihin toimialoihin tai maantieteellisiin alueisiin. On muistettava, että tutkimuksessa vahvistettiin jo aikaisessa vaiheessa, että tutkitut järjestelmät, joita vientiä harjoittavat tuottajat käyttivät tutkimusajanjakson aikana (koneiden tuontitullista vapauttaminen, verotettavan tulon kaksinkertainen vähennys, vientiveron korvaus) ovat tasoitustoimenpiteiden alaista tukea tukien vastaisen perusasetuksen säännösten mukaisesti. Tästä syystä Thaimaan viranomaisten väitteet oli hylättävä.

               (46)

               Yksi valituksen tekijöistä väitti, että jotkin tuet, etenkin tuloverosta vapauttamista koskeva järjestelmä, olisi pitänyt jakaa lyhemmälle ajanjaksolle. Tämä oli hylättävä, koska yksikään vientiä harjoittavista tuottajista ei saanut etua tästä järjestelmästä tutkimusajanjaksolla.

               (47)

               Mikään asianomainen osapuoli ei esittänyt huomautuksia vahinkoon liittyvistä seikoista.

               (48)

               Voidaankin todeta, että asianomaisten osapuolten esittämät huomautukset eivät horjuttaneet päätelmiä, joiden mukaan suojatoimenpiteet ovat tarpeettomia.

               (49)

               Edellä esitetyn perusteella komissio katsoo näin ollen, että Thaimaasta peräisin olevan puhdistetun tereftaalihapon ja sen suolojen tuontia unioniin koskeva tukien vastainen menettely olisi päätettävä ottamatta tasoitustoimenpiteitä käyttöön,

         ON HYVÄKSYNYT TÄMÄN PÄÄTÖKSEN:
   Ainoa artikla
   Päätetään Thaimaasta peräisin olevan tereftaalihapon ja sen suolojen, joiden puhtausaste on vähintään 99,5 painoprosenttia ja jotka luokitellaan tällä hetkellä CN-koodiin ex 2917 36 00, tuontia koskeva tukien vastainen menettely.

      Tehty Brysselissä 19 päivänä tammikuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 188, 18.7.2009, s. 93.

      (2)  EUVL C 313, 22.12.2009, s. 22.

      (3)  EUVL C 313, 22.12.2009, s. 17.

      (4)  Ks. tämän virallisen lehden sivu 22.


title: 2011/666/YUTP: Neuvoston päätös 2011/666/YUTP, annettu 10 päivänä lokakuuta 2011 , Valko-Venäjään kohdistettavista rajoittavista toimenpiteistä annetun päätöksen 2010/639/YUTP muuttamisesta

text:
               11.10.2011

               FI

               Euroopan unionin virallinen lehti

               L 265/17

         NEUVOSTON PÄÄTÖS 2011/666/YUTP,
   annettu 10 päivänä lokakuuta 2011,
   Valko-Venäjään kohdistettavista rajoittavista toimenpiteistä annetun päätöksen 2010/639/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 25 päivänä lokakuuta 2010 päätöksen 2010/639/YUTP tiettyihin Valko-Venäjän virkamiehiin kohdistettavista rajoittavista toimenpiteistä (1).

               (2)

               Päätöksen 2010/639/YUTP uudelleentarkastelun perusteella olisi rajoittavien toimenpiteiden voimassaoloa jatkettava 31 päivään lokakuuta 2012.

               (3)

               Valko-Venäjän tilanteen vakavuus huomioiden olisi päätöksen 2010/639/YUTP liitteessä III A olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, lisättävä uusia henkilöitä.

               (4)

               Lisäksi olisi mainitun päätöksen III A liitteessä lueteltuja tiettyjä henkilöitä ja yhtä yhteisöä koskevia tietoja päivitettävä.

               (5)

               On tarpeen sisällyttää päätöksessä 2010/639/YUTP säädettyyn varojen jäädyttämiseen poikkeus, jotta varmistetaan, ettei EU:n yrityksiä kielletä perimästä varoja, jotka luettelossa mainitut yhteisöt olivat niille velkaa sellaisten sovimusten perusteella, jotka oli tehty ennen asianomaisten yhteisöjen luetteloon ottamista.

               (6)

               Päätös 2010/639/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/639/YUTP seuraavasti:

               1.

               Lisätään 3 artiklaan kohta seuraavasti:
               ”3.   Edellä oleva 2 artiklan 1 kohta ei estä luetteloon merkittyä luonnollista henkilöä, oikeushenkilöä, yhteisöä tai elintä suorittamasta maksua, joka johtuu sellaisesta sopimuksesta, joka on tehty ennen kyseisen luonnollisen henkilön, oikeushenkilön, yhteisön tai elimen merkitsemistä luetteloon, edellyttäen, että asianomainen jäsenvaltio on todennut, että 2 artiklan 1 kohdassa tarkoitettu luonnollinen henkilö, oikeushenkilö, yhteisö tai elin ei saa suoraan tai välillisesti kyseistä maksua.”

               2.

               Korvataan 7 artiklan 2 kohta seuraavasti:
               ”2.   Tämä päätös on voimassa 31 päivään lokakuuta 2012.Sitä tarkastellaan jatkuvasti uudelleen. Se voidaan uusia tai sitä voidaan muuttaa tarpeen mukaan, jos neuvosto katsoo, ettei sen tavoitteita ole saavutettu.”.

         2 artikla
   Lisätään tämän päätöksen liitteessä I luetellut henkilöt päätöksen 2010/639/YUTP liitteessä III A olevaan luetteloon.
   3 artikla
   Korvataan päätöksen 2010/639/YUTP liitteessä III A lueteltuja seuraavia henkilöitä ja yhtä yhteisöä koskevat merkinnät tämän päätöksen liitteessä II olevilla merkinnöillä:

               1)

               Mazouka, Siarhei

               2)

               Bazanau, Aljaksandr Viktaravitš

               3)

               Peftiev, Vladimir

               4)

               Ipatau, Vadzim Dzmitryjevitš

               5)

               Bušnaia, Natallja Uladzimirauna

               6)

               Buštšyk, Vasil Valilievitš

               7)

               Katsuba, Svjatlana Pjatrouna

               8)

               Kisjaljova, Nadzeja Mikalajeuva

               9)

               Padaljak, Eduard Vasiljevitš

               10)

               Rahmanava, Maryna Jurjeuna

               11)

               Štšurok, Ivan Antonavitš

               12)

               Sport-Pari

               13)

               Šadryna, Hanna Stanislavauna.

         4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 10 päivänä lokakuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 280, 26.10.2010, s. 18.

      LIITE I

         Luettelo 2 artiklassa tarkoitetuista henkilöistä

                  Nimi
                  transkriptio valkovenäjän kielestä
                  transkriptio venäjän kielestä [suomen kielen mukainen transkriptio]

                  Nimi
                  (valkovenäjäksi)

                  Nimi
                  (venäjäksi)

                  Syntymäaika ja paikka

                  Asema

                  1.

                  Kamisarau, Valery Mikalayevich
                  Komissarov, Valeri Nikolaevich
                  [Kamisarau, Valeryi Mikalajevitš Komissarov, Valeri Nikolaevitš]

                  Камiсараў Валерый Мiкалаевiч

                  Комиссаров Валерий Николаевич

                  Minskin kaupungin tuomioistuimen tuomari. Hän hylkäsi (ylituomarina) muutoksenhaut seuraavien poliittisten ja kansalaisaktivistien tuomioihin: Dmitri Daškevitš, Eduard Lobov, Aleksandr Otroštšenkov, Dmitri Novik ja Aleksandr Moltšanov. Kyseiset oikeudenkäynnit olivat selvästi rikosoikeudellista menettelyä koskevan lain vastaisia.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich
                  [Stsjapurka, Uladzimir Mihailavitš Stepurko, Vladimir Mihailovitš]

                  Сцяпурка Уладзiмiр Мiхайлавiч

                  Степурко Владимир Михайлович

                  Minskin kaupungin tuomioistuimen tuomari. Hän hylkäsi (ylituomarina) muutoksenhaut seuraavien poliittisten ja kansalaisaktivistien tuomioihin: Irina Khalip, Sergei Martselev, Pavel Severinets, Dmitri Bondarenko, Dmitri Doronin, Sergei Kazakov, Vladimir Loban, Vitali Matsukevitš, Jevgeni Sekret ja Oleg Fedorkevitš. Kyseiset oikeudenkäynnit olivat selvästi rikosoikeudellista menettelyä koskevan lain vastaisia.

                  3.

                  Khrypach, Siarhei Fiodaravich
                  Khripach, Sergei Fiodorovich
                  [Hrypatš, Sjarhei Fjodaravitš Hripatš, Sergei Fedorovitš]

                  Хрыпач Сяргей Фёдаравiч

                  Хрипач Сергей Федорович

                  Minskin kaupungin tuomioistuimen tuomari. Hän hylkäsi (ylituomarina) muutoksenhaut seuraavien entisten presidenttiehdokkaiden tuomioihin: Andrei Sannikov, Nikolai Statkevitš, Dmitri Uss, Vladimir Nekliajev, ja poliittisten ja kansalaisaktivistien tuomioihin: Andrei Dmitrijev, Ilja Vasilevitš, Fjodor Mirzajanov, Oleg Gnedtšik, Vladimir Jeriomenok, Andrei Pozniak, Aleksandr Klaskovski, Aleksandr Kviatkevitš, Artjom Gribkov, Dmitri Bulanov ja (apulaistuomarina) Dmitri Daškevitš, Eduard Lobov, Aleksandr Otroštšenkov, Dmitri Novik, Aleksandr Moltšanov. Kyseiset oikeudenkäynnit olivat selvästi rikosoikeudellista menettelyä koskevan lain vastaisia.

                  4.

                  Nazaranka, Vasil Andreyevich
                  Nazarenko, Vasili Andreevich
                  [Nazaranka, Vasil Andrejevitš Nazarenko, Vasili Andrejevitš]

                  Назаранка Васiль Андрэевiч

                  Назаренко Василий Андреевич

                  Minskin kaupungin tuomioistuimen tuomari. Hän hylkäsi (ensimmäisen osalta ylituomarina, kahden jälkimmäisen osalta apulaistuomarina) muutoksenhaut seuraavien poliittisten ja kansalaisaktivistien tuomioihin: Vasili Parfenkov ja Dmitri Daškevitš, Eduard Lobov. Kyseiset oikeudenkäynnit olivat selvästi rikosoikeudellista menettelyä koskevan lain vastaisia.

                  5.

                  Kamarouskaya, Volha Paulauna
                  Komarovskaia, Olga Pavlovna
                  [Kamarouskaja, Volha Paulauna Komarovskaja, Olga Pavlovna]

                  Камароўская Вольга Паўлаўна

                  Комаровская Ольга Павловна

                  Minskin kaupungin tuomioistuimen tuomari. Hän hylkäsi (apulaistuomarina) muutoksenhaut seuraavien henkilöiden tuomioihin: entinen presidenttiehdokas Andrei Sannikov, poliittiset ja kansalaisaktivistit Irina Halip, Sergei Martselev, Pavel Severinets, Aleksandr Otroštšenkov, Dmitri Novik, Aleksandr Moltšanov, Ilia Vasilevitš, Fjodor Mirzajanov, Oleg Gnedtšik, Vladimir Jerjomenok, Dmitri Doronin, Sergei Kazakov, Vladimir Loban, Vitali Matsukevitš, Evgeni Sekret ja Oleg Fedorkevitš. Kyseiset oikeudenkäynnit olivat selvästi rikosoikeudellista menettelyä koskevan lain vastaisia.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna
                  [Zaitsava, Viktoryja Henadzeuna Zaitseva, Viktoria Gennadjevna]

                  Зайцава Вiкторыя Генадзеўна

                  Зайцева Виктория Геннадьевна

                  Minskin kaupungin tuomioistuimen tuomari. Hän hylkäsi (apulaistuomarina) muutoksenhaut seuraavien henkilöiden tuomioihin: entinen presidenttiehdokas Andrei Sannikov, poliittiset ja kansalaisaktivistit Ilja Vasilevitš, Fjodor Mirzajanov, Oleg Gnedtšik ja Vladimir Jerjomenok. Kyserinen oikeudenkäynti oli selvästi rikosoikeudellista menettelyä koskevan lain vastainen.

                  7.

                  Unukevich, Tamara Vasileuna
                  Vnukevich, Tamara Vasilievna
                  [Unukevitš, Tamara Vasileuna Vnukevitš, Tamara Vasiljevna]

                  Унукевiч Тамара Васiлеўна

                  Внукевич Тамара Васильевна

                  Minskin kaupungin tuomioistuimen tuomari. Hän hylkäsi (apulaistuomarina) muutoksenhaut seuraavien henkilöiden tuomioihin: poliittiset ja kansalaisaktivistit Irina Halip, Sergei Martselev, Pavel Severinets. Kyseinen oikeudenkäynti oli selvästi rikosoikeudellista menettelyä koskevan lain vastainen.

                  8.

                  Krot, Ihar Uladzimiravich
                  Krot, Igor Vladimirovich
                  [Krot, Ihar Uladzimiravitš Krot, Igor Vladimirovitš]

                  Крот Iгар Уладзiмiравiч

                  Крот Игорь Владимирович

                  Minskin kaupungin tuomioistuimen tuomari. Hän hylkäsi (apulaistuomarina) muutoksenhaun poliittisen aktivistin Vasili Parfenkovin tuomioon. Kyseinen oikeudenkäynti oli selvästi rikosoikeudellista menettelyä koskevan lain vastainen.

                  9.

                  Khrobastau, Uladzimir Ivanavich
                  Khrobostov, Vladimir Ivanovich
                  [Hrobastau, Uladzimir Ivanavitš Hrobostov, Vladimir Ivanovitš]

                  Хробастаў Уладзiмiр Iванавiч

                  Хробостов Владимир Иванович

                  Minskin kaupungin tuomioistuimen tuomari. Hän hylkäsi (apulaistuomarina) muutoksenhaun poliittisen aktivistin Vasili Parfenkovin tuomioon. Kyseinen oikeudenkäynti oli selvästi rikosoikeudellista menettelyä koskevan lain vastainen.

                  10.

                  Ihnatovich-Mishneva, Liudmila
                  Ignatovich-Mishneva, Liudmila
                  [Ihnatovitš-Mišneva, Ljudmila Ignatovitš-Mišneva, Ljudmila]

                  Iгнатовiч-Мiшнева Людмiла

                  Игнатович-Мишнева Людмила

                  Minskin kaupungin tuomioistuimen syyttäjä, joka käsitteli seuraavien Molodoi Front -nuorisorintaman aktivistien tuomiota koskevan muutoksenhaun hylkäämistä: Dmitri Daškevitšh ja Eduard Lobov. Kyseinen oikeudenkäynti oli selvästi rikosoikeudellista menettelyä koskevan lain vastainen.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)
                  [Jarmalitski, Sjarhei Uladzimiravitš Jermolitski, Sergei Vladimirovitš]

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Šklovin vankileirin johtaja. Hän on vastuussa pidätettyjen epäinhimillisestä kohtelusta ja joulukuun 19. päivän 2010 tapahtumien yhteydessä vangitun entisen presidenttiehdokkaan Nikolai Statkevitšin ja muiden vankien vainosta.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich
                  [Kavaljou, Aljaksandr Mihailavitš Kovaljov, Aleksandr Mihailovitš]

                  Кавалёў Аляксандр Мiхайлавiч

                  Ковалёв Александр Михайлович

                  Gorkin vankileirin johtaja. Hän on vastuussa pidätettyjen epäinhimillisestä kohtelusta, erityisesti joulukuun 19. päivän 2010 tapahtumien yhteydessä vangitun kansalaisaktivistin Dmitri Daškevitšin vainosta ja kidutuksesta sekä kansalaisyhteiskunnan ja demokraattisen opposition vainoamisesta.

                  13.

                  Paluyan, Uladzimir Mikalayevich
                  Paluyan, Vladimir Nikolaevich
                  [Palujan, Uladzimir Mikalajevitš Palujan, Vladimir Nikolajevitš]

                  Палуян Уладзiмiр Мiкалаевiч

                  Полуян Владимир Николаевич

                  Nekraševitšin kylä Karelitšin piirissä Hrodnan alueella
                  1961

                  Vero- ja tulliministeri. Valvoo veroviranomaisia, jotka tukevat Ales Beljatskia vastaan väitetystä veronkierrosta nostettua rikosasiaa. Beljatski puolusti ja auttoi aktiivisesti 19. joulukuuta 2010 pidettyjen vaalien yhteydessä harjoitetuista sortotoimenpiteistä ja kansalaisyhteiskunnan ja demokraattisen opposition vainoamisesta kärsineitä.

                  14.

                  Kornau, Uladzimir Uladzimiravich
                  Kornov, Vladimir Vladimirovich
                  [Kornau, Uladzimir Uladzimiravitš Kornov, Vladimir Vladimirovitš]

                  Корнаў Уладзiмiр Уладзiмiравiч

                  Корнов Владимир Владимирович

                  Minskin kaupungin tuomioistuimen tuomari, joka antoi luvan Ales Beljatskin asianajajan muutoksenhaun hylkäämiseen. Beljatski puolusti ja auttoi aktiivisesti 19. joulukuuta 2010 pidettyjen vaalien yhteydessä harjoitetuista sortotoimenpiteistä ja kansalaisyhteiskunnan ja demokraattisen opposition vainoamisesta kärsineitä.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich, Shestakov, Maksim Aleksandrovich)
                  [Šastakou Maksim Aleksandravitš Šestakov Maksim Aleksandrovitš]

                  Шастакоў Максiм Александравiч

                  Шестаков Максим Александрович

                  Syyttäjä, joka esitteli kanteen Ales Beljatskia vastaan Pervomaiskin aluetuomioistuimessa Minskissä Beljatskin tehtyä hänen pidätystään koskevan hakemuksen tuomioistuimelle. Beljatski puolusti ja auttoi aktiivisesti 19. joulukuuta 2010 pidettyjen vaalien yhteydessä harjoitetuista sortotoimenpiteistä ja kansalaisyhteiskunnan ja demokraattisen opposition vainoamisesta kärsineitä.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna
                  [Herasimovitš Volha Ivanauna Herasimovitš Volha Ivanouna Gerasimovitš Olga Ivanovna]

                  Герасiмовiч Вольга Иванаўна
                  Герасiмовiч Вольга Иваноўна

                  Герасимович Ольга Ивановна

                  Syyttäjä, joka esitteli kanteen Ales Beljatskia vastaan Minskin kaupungin tuomioistuimessa Beljatskin tehtyä hänen pidätystään koskevan hakemuksen tuomioistuimelle. Beljatski puolusti ja auttoi aktiivisesti 19. joulukuuta 2010 pidettyjen vaalien yhteydessä harjoitetuista sortotoimenpiteistä ja kansalaisyhteiskunnan ja demokraattisen opposition vainoamisesta kärsineitä.

      LIITE II

         Luettelo 3 artiklassa tarkoitetuista henkilöistä ja yhteisöstä

                  Nimen suomenkielinen transkriptio valkovenäjästä
                  (ja venäjästä)

                  Nimi
                  (valkovenäjänkielinen)

                  Nimi
                  (venäjänkielinen)

                  Syntymäaika ja -paikka

                  Asema

                  1.

                  Mazouka, Kiryl Viktaravitš
                  (Mazovka, Kirill Viktorovitš)

                  Мазоўка Кiрыл Вiктаравiч

                  Мазовка Кирилл Викторович

                  Syyttäjä asiassa Daškevitš- Lobov. ”Nuorisorintaman” (”Young Front”) aktivistit Dmitri Daškevitš ja Eduard Lobov tuomittiin ”huliganismista” usean vuoden vankeusrangaistukseen. Vankeustuomion todellinen syy oli, että molemmat olivat osallistuneet aktiivisesti vaalikampanjaan joulukuussa 2010 tukien yhtä opposition ehdokkaista.

                  2.

                  Bazanau, Aljaksandr Viktaravitš
                  (Bazanov, Aleksandr Viktorovitš)

                  Базанаў Аляскандр Вiктаравiч

                  Базанов Александр Викторович

                  Kazakstan 26.11.1962

                  Johtaja, presidentin kanslian informaatio- ja analyysikeskus

                  3.

                  Peftiev Vladimir
                  (Peftiev Vladimir Pavlovitš)

                  Пефцiеў Уладзiмiр Паўлавiч

                  Пефтиев Владимир Павлович

                  Syntynyt 1.7.1957 Berdjanskin kaupungissa Zaporožskajan alueella Ukrainassa Nykyisen passin numero: MP2405942

                  Aljaksandr Lukašenkaa, Viktar Lukašenkaa ja Dzmitryi Lukašenkaa lähellä oleva henkilö. Presidentti Lukašenkan taloudellinen neuvonantaja ja Lukašenkan hallinnon merkittävä rahoittaja. Enemmistöosakas ja osakkeenomistajien neuvoston puheenjohtaja, Beltechexport (eräs Valko-Venäjän suurimmista puolustusmateriaalin vienti-/tuontiyrityksistä).

                  4.

                  Ipatau, Vadzim Dzimtryjevitš
                  (Ipatov, Vadim Dmitrievitš)

                  Iпатаў Вадзiм Дзмiтрыевiч

                  Ипатов Вадим Дмитриевич

                  Varapuheenjohtaja, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  5.

                  Bušnaja, Natallja Uladzimirauna
                  (Bušnaja, Natalja Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  6.

                  Buštšyk, Vasil Vasiljevitš
                  (Buštšik, Vasili Vasiljevitš)

                  Бушчык Васiль Васiльевiч

                  Бущик, Василий Васильевич

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  7.

                  Katsuba, Svjatlana Pjatrouna
                  (Katsubo, Svetlana Petrovna)

                  Кацуба Святлана Пятроўна

                  Кацубо, Светлана Петровна

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  8.

                  Kisjaljova, Nadzeja Mikalajeuva
                  (Kiseleva, Nadežda Nikolajevna)

                  Кiсялёва Надзея Мiкалаеўна

                  Киселева, Надежда Николаевна

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  9.

                  Padaljak, Eduard Vasiljevitš
                  (Podoljak, Eduard Vasiljevitš)

                  Падаляк Эдуард Васiльевiч

                  Подоляк, Эдуард Васильевич

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  10.

                  Rahmanava, Maryna Jurjeuna
                  (Rahmanova, Marina Jurjevna)

                  Рахманава Марына Юр’еўна

                  Рахманова, Марина Юрьевна

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  11.

                  Štšurok, Ivan Antonavitš
                  (Štšurok, Ivan Antonovitš)

                  Шчурок Iван Антонавiч

                  Щурок, Иван Антонович

                  Jäsen, keskusvaalilautakunta. Keskusvaalilautakunnan jäsenenä jaetussa vastuussa vaaleja koskevien kansainvälisten normien rikkomisesta presidentinvaaleissa 19.12.2010.

                  12.

                  Sport-Pari

                  ”ЗАО Спорт-пари” (оператор республиканской лотереи)

                  Yhteisö, joka on Vladimir Peftievin määräysvallassa, yhdessä Dzmitryi Aljaksandravitš Lukašenkan kanssa, sillä perusteella, että viimeksi mainitulla on määräysvalta presidentin urheilukerhossa, jolla on pakollinen, valtion omistama enemmistöosuus Sport-Parissa.

                  13.

                  Šadryna, Hanna Stanislavauna
                  (Šadrina, Anna Stanislavovna)

                  Шадрына Ганна Станiславаўна

                  Шадрина Анна Станиславовна

                  Entinen ”Sovetskaja Belarus” -sanomalehden varapäätoimittaja


title: Euroopan keskuspankin päätös, tehty 22 päivänä huhtikuuta 2004, kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta (EKP/2004/7)

text:
               9.6.2004

               FI

               Euroopan unionin virallinen lehti

               L 205/9

      EUROOPAN KESKUSPANKIN PÄÄTÖS,
   tehty 22 päivänä huhtikuuta 2004,
   kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta
   (EKP/2004/7)
   (2004/504/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.5 artiklan,
   sekä katsoo seuraavaa:

               (1)

               Kansallisille keskuspankeille Euroopan keskuspankin (EKP) merkityn pääoman korotetussa jakoperusteessa (jäljempänä ”pääoman jakoperuste”) annettujen painoarvojen (jäljempänä ”painoarvot”) tarkistaminen kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 22 päivänä huhtikuuta 2004 tehdyn päätöksen EKP/2004/5 (1) mukaisesti edellyttää, että EKP:n neuvosto vahvistaa yksityiskohtaiset säännöt, joita sovelletaan Euroopan keskuspankkijärjestelmään (EKPJ) 30 päivänä huhtikuuta 2004 kuuluvien kansallisten keskuspankkien keskinäisiin pääoman osuuksien siirtoihin; näin varmistetaan, että osuuksien jakauma vastaa tehtyjä tarkistuksia.

               (2)

               Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta' Malta/ Central Bank of Malta, Narodowy Bank Polski, Banka Slovenije ja Národná banka Slovenska (jäljempänä ”liittyvien valtioiden kansalliset keskuspankit”) tulevat osaksi EKPJ:ää vasta 1 päivänä toukokuuta 2004; perussäännön 28.5 artiklan mukaiset pääoman osuuksien siirrot eivät siten koske liittyvien valtioiden kansallisia keskuspankkeja.

               (3)

               Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 22 päivänä huhtikuuta 2004 tehdyssä päätöksessä EKP/2004/6 (2) määritetään sellaisten jäsenvaltioiden kansallisten keskuspankkien, jotka ovat ottaneet euron käyttöön (jäljempänä ”rahaliittoon osallistuvat kansalliset keskuspankit”), maksettavaksi tulevan EKP:n pääoman määrä ja maksutapa, kun otetaan korotettu pääoman jakoperuste huomioon. Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 23 päivänä huhtikuuta 2004 tehdyssä päätöksessä EKP/2004/10 (3) määritetään prosenttiosuus, joka sellaisten jäsenvaltioiden kansallisten keskuspankkien, jotka eivät 1 päivänä toukokuuta 2004 ole ottaneet euroa käyttöön (jäljempänä ”rahaliittoon osallistumattomat kansalliset keskuspankit”), olisi maksettava 1 päivänä toukokuuta 2004, kun otetaan korotettu pääoman jakoperuste huomioon.

               (4)

               Rahaliittoon osallistuvat kansalliset keskuspankit ovat maksaneet osuutensa EKP:n merkitystä pääomasta Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 18 päivänä joulukuuta 2003 tehdyssä päätöksessä EKP/2003/18 (4) edellytetyllä tavalla. Tämän valossa päätöksen EKP/2004/6 2 artiklassa todetaan, että tilanteen mukaan joko rahaliittoon osallistuvan kansallisen keskuspankin olisi siirrettävä tietty lisäsumma EKP:lle tai EKP:n olisi palautettava tietty summa rahaliittoon osallistuvalle kansalliselle keskuspankille, jotta päästään päätöksen EKP/2004/6 1 artiklan taulukossa esitettyihin summiin. Myös Danmarks Nationalbank, Sveriges Riksbank ja Bank of England ovat maksaneet osuutensa EKP:n merkitystä pääomasta Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 18 päivänä joulukuuta 2003 tehdyssä päätöksessä EKP/2003/19 (5) edellytetyllä tavalla. Tämän valossa päätöksen EKP/2004/10 2 artiklan 1 kohdassa todetaan, että tilanteen mukaan joko kunkin näistä kolmesta kansallisesta keskuspankista olisi siirrettävä tietty lisäsumma EKP:lle tai EKP:n olisi palautettava tietty summa niille, jotta päästään päätöksen EKP/2004/10 1 artiklan taulukossa esitettyihin summiin. Päätöksen EKP/2004/10 2 artiklan 2 kohdassa määrätään, että kunkin liittyvän valtion kansallisen keskuspankin olisi siirrettävä EKP:lle kyseisen päätöksen 1 artiklan taulukossa sen nimen perässä ilmoitettu määrä,

         ON PÄÄTTÄNYT SEURAAVAA:
   1 artikla
   Pääoman osuuksien siirtäminen
   Kun otetaan huomioon se osuus EKP:n pääomasta, jonka kukin rahaliittoon osallistuva kansallinen keskuspankki samoin kuin Danmarks Nationalbank, Sveriges Riksbank ja Bank of England on merkinnyt 30 päivänä huhtikuuta 2004 mennessä, ja se osuus EKP:n pääomasta, jonka kukin näistä kansallisista keskuspankeista merkitsee 1 päivästä toukokuuta 2004 alkaen sen seurauksena, että painoarvoja pääoman jakoperusteessa on tarkistettu päätöksen EKP/2004/5 2 artiklassa esitetyllä tavalla, nämä kansalliset keskuspankit suorittavat keskinäisiä pääoman osuuksien siirtoja EKP:lle suoritettujen ja EKP:n suorittamien siirtojen välityksellä sen varmistamiseksi, että pääoman osuuksien jakauma 1 päivänä toukokuuta 2004 vastaa tarkistettuja painoarvoja. Tätä tarkoitusta varten tämän artiklan nojalla ja ilman, että edellytettäisiin mitään muuta muodollisuutta tai toimea, kukin näistä kansallisista keskuspankeista siirtää tai vastaanottaa 1 päivänä toukokuuta 2004 EKP:n merkitystä pääomasta sen osuuden, joka on esitetty sen nimen perässä tämän päätöksen liitteessä I olevan taulukon neljännessä sarakkeessa, jolloin ”+” tarkoittaa pääoman osuutta, jonka EKP siirtää kansalliselle keskuspankille, ja ”–” pääoman osuutta, jonka kansallinen keskuspankki siirtää EKP:lle.
   2 artikla
   Maksetun pääoman tarkistaminen
   1.   Kun otetaan huomioon se EKP:n pääoman määrä, jonka kukin kansallinen keskuspankki on (mahdollisesti) maksanut, ja se EKP:n pääoman määrä, jonka kukin kansallinen keskuspankki maksaa 1 päivänä toukokuuta 2004, kuten päätöksen EKP/2004/6 1 artiklassa määrätään rahaliittoon osallistuvien kansallisten keskuspankkien osalta ja päätöksen EKP/2004/10 1 artiklassa rahaliittoon osallistumattomien kansallisten keskuspankkien osalta, jokainen kansallinen keskuspankki joko siirtää tai vastaanottaa 3 päivänä toukokuuta 2004 (euroina) nettomääräisen summan, joka esitetään sen nimen perässä tämän päätöksen liitteessä II olevan taulukon neljännessä sarakkeessa, jolloin ”+” tarkoittaa määrää, jonka kansallinen keskuspankki siirtää EKP:lle, ja ”–” määrää, jonka EKP siirtää kyseiselle kansalliselle keskuspankille.
   2.   EKP ja kansalliset keskuspankit, joiden on 1 kohdan nojalla suoritettava siirto, siirtävät 3 päivänä toukokuuta 2004 kukin erikseen kaiken koron, joka kertyy 1 päivästä toukokuuta 2004 aina 3 päivään toukokuuta 2004 niistä määristä, joita EKP:n ja kyseisten kansallisten keskuspankkien on siirrettävä 1 kohdan nojalla. Tämän koron siirtäjät ja vastaanottajat ovat samat kuin niiden määrien siirtäjät ja vastaanottajat, joille korko kertyy.
   3 artikla
   Yleiset määräykset
   1.   Edellä 2 artiklassa kuvatut siirrot suoritetaan Trans-European Automated Real-time Gross settlement Express Transfer -järjestelmän (TARGET) välityksellä.
   2.   Mikäli kansallinen keskuspankki ei pääse TARGETiin 3 päivänä toukokuuta 2004, se siirtää 2 artiklassa esitetyt määrät 3 päivänä toukokuuta 2004 hyvittämällä tiliä, jonka EKP ilmoittaa hyvissä ajoin.
   3.   Edellä 2 artiklan 2 kohdan nojalla kertyvä korko lasketaan käyttämällä todelliset päivät/ 360 -laskentamenetelmää ja korkoa, joka on sama kuin EKPJ:n viimeisimmässä perusrahoitusoperaatiossa käyttämä marginaalikorko.
   4.   EKP ja kansalliset keskuspankit, joiden on suoritettava siirto 2 artiklan nojalla, antavat myöhemmin tarvittavat ohjeet, jotta tällaiset siirrot kyetään suorittamaan asianmukaisesti ja ajoissa.
   4 artikla
   Loppumääräys
   Tämä päätös tulee voimaan 23 päivänä huhtikuuta 2004.

      Tehty Frankfurt am Mainissa 22 päivänä huhtikuuta 2004.

            EKP:n puheenjohtaja

         Jean-Claude TRICHET

      (1)  Katso tämän virallisen lehden s. 5.

      (2)  Katso tämän virallisen lehden s. 7.

      (3)  Katso tämän virallisen lehden s. 19.

      (4)  EUVL L 9, 15.1.2004, s. 29.

      (5)  EUVL L 9, 15.1.2004, s. 31.


Avis juridique important

|

32001D0900

2001/900/EY: Neuvoston päätös, tehty 10 päivänä joulukuuta 2001, täydentävän makrotaloudellisen rahoitusavun myöntämisestä entiselle Jugoslavian tasavallalle Makedonialle tehdyn päätöksen 1999/733/EY muuttamisesta

Virallinen lehti nro L 334 , 18/12/2001 s. 0029 - 0029

Neuvoston päätös,tehty 10 päivänä joulukuuta 2001,täydentävän makrotaloudellisen rahoitusavun myöntämisestä entiselle Jugoslavian tasavallalle Makedonialle tehdyn päätöksen 1999/733/EY muuttamisesta(2001/900/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Päätöksellä 1999/733/EY(2) myönnettiin entiselle Jugoslavian tasavallalle Makedonialle makrotaloudellista täydentävää rahoitusapua, joka koostuu enintään 50 miljoonan euron suuruisesta lainaosuudesta ja enintään 30 miljoonan euron suuruisesta avustusosuudesta.(2) Rahoitusavun toteuttaminen on viivästynyt, koska entisellä Jugoslavian tasavallalla Makedonialla ja Kansainvälisellä valuuttarahastolla on ollut vaikeuksia päästä sopimukseen uudesta valmiusluottojärjestelystä.(3) Entinen Jugoslavian tasavalta Makedonia on sitoutunut jatkamaan talouden vakauttamista ja uudistamista ja tarvitsee edelleen ulkoista rahoitustukea sen lisäksi, mitä kansainväliset rahoituslaitokset voivat sille antaa.(4) Voimassa olevan päätöksen 1999/733/EY nojalla avustusvaroja ei voida myöntää vuoden 2000 jälkeen.(5) Ennen ehdotuksensa esittämistä komissio on kuullut talous- ja rahoituskomiteaa,ON PÄÄTTÄNYT SEURAAVAA:Ainoa artiklaMuutetaan päätös 1999/733/EY seuraavasti:1) Korvataan 1 artiklan 3 kohta seuraavasti: "3. Rahoitusapuun sisältyvä avustusosuus on enintään 48 miljoonaa euroa."2) Lisätään artikla seuraavasti: " 6 artiklaTämän päätöksen voimassaolo lakkaa 31 päivänä joulukuuta 2003."Tehty Brysselissä 10 päivänä joulukuuta 2001.Neuvoston puolestaPuheenjohtajaL. Michel(1) Lausunto annettu 29. marraskuuta 2001 (ei vielä julkaistu virallisessa lehdessä).(2) EYVL L 294, 16.11.1999, s. 31.


title: Neuvoston päätös (YUTP) 2017/298, annettu 17 päivänä helmikuuta 2017, Keski-Aasiaan nimitetyn Euroopan unionin erityisedustajan toimeksiannon jatkamisesta

text:
               21.2.2017

               FI

               Euroopan unionin virallinen lehti

               L 43/209

         NEUVOSTON PÄÄTÖS (YUTP) 2017/298,
   annettu 17 päivänä helmikuuta 2017,
   Keski-Aasiaan nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2015 päätöksen (YUTP) 2015/598 (1), jolla Peter BURIAN nimitettiin Euroopan unionin erityisedustajaksi, jäljempänä ’erityisedustaja’, Keski-Aasiaan. Erityisedustajan toimeksianto päättyy 28 päivänä helmikuuta 2017.

               (2)

               Erityisedustajan toimeksiantoa olisi jatkettava 16 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Peter BURIANin toimeksiantoa Keski-Aasiaan nimitettynä erityisedustajana 30 päivään kesäkuuta 2018 saakka. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustajan toimeksianto perustuu Keski-Aasiaa koskevan unionin politiikan tavoitteisiin. Näihin tavoitteisiin kuuluvat seuraavat:

               a)

               yhteisiin arvoihin ja etuihin perustuvien hyvien ja läheisten suhteiden edistäminen unionin ja Keski-Aasian maiden välillä asiaa koskevien sopimusten mukaisesti;

               b)

               vakauden ja yhteistyön lujittamisen edistäminen alueen maiden välillä;

               c)

               demokratian, oikeusvaltioperiaatteen ja hyvän hallintotavan vahvistamisen sekä ihmisoikeuksien ja perusvapauksien kunnioittamisen edistäminen Keski-Aasiassa;

               d)

               vastaaminen keskeisiin uhkiin ja varsinkin erityisiin ongelmiin, joilla on suoria vaikutuksia unioniin;

               e)

               unionin tehokkuuden ja näkyvyyden lisääminen alueella muun muassa tiiviimmällä yhteistyöllä muiden asiaan liittyvien kumppanien ja kansainvälisten järjestöjen, kuten Euroopan turvallisuus- ja yhteistyöjärjestön (Etyj) ja Yhdistyneiden kansakuntien (YK), kanssa.

         3 artikla
   Toimeksianto
   1.   Poliittisten tavoitteiden saavuttamiseksi erityisedustajan toimeksiantona on

               a)

               edistää unionin toimien yleistä poliittista yhteensovittamista Keski-Aasiassa ja auttaa varmistamaan unionin ulkoisen toiminnan johdonmukaisuus alueella;

               b)

               valvoa korkean edustajan puolesta sekä yhdessä Euroopan ulkosuhdehallinnon ja komission kanssa uutta kumppanuutta Keski-Aasian kanssa koskevan unionin strategian täytäntöönpanoprosessia, mitä täydennetään asiaa koskevilla neuvoston päätelmillä ja unionin Keski-Aasian strategian täytäntöönpanon edistymisestä myöhemmin laadittavilla raporteilla, sekä antaa suosituksia ja raportoida säännöllisesti asianomaisille neuvoston elimille;

               c)

               avustaa neuvostoa kehittämään kattavaa Keski-Aasian politiikkaa edelleen;

               d)

               seurata tiiviisti Keski-Aasian poliittisen tilanteen kehittymistä solmimalla ja ylläpitämällä läheisiä suhteita hallituksiin, parlamentteihin, oikeuslaitokseen, kansalaisyhteiskuntaan ja joukkotiedotusvälineisiin;

               e)

               kannustaa Kazakstania, Kirgisiaa, Tadžikistania, Turkmenistania ja Uzbekistania yhteistyöhön yhteistä etua koskevissa alueellisissa asioissa;

               f)

               luoda tarvittavia yhteyksiä ja kehittää yhteistyötä alueen keskeisten toimijoiden ja kaikkien merkityksellisten alueellisten ja kansainvälisten järjestöjen kanssa;

               g)

               myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen, erityisesti lapsia aseellisten selkkauksien yhteydessä koskevien sekä naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjumista koskevien unionin suuntaviivojen, sekä naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan toteuttamiseen alueella yhteistyössä ihmisoikeuksista vastaavan Euroopan unionin erityisedustajan kanssa, muun muassa seuraamalla tapahtuvaa kehitystä ja raportoimalla siitä sekä antamalla suosituksia tältä osin;

               h)

               osallistua tiiviissä yhteistyössä YK:n ja Etyjin kanssa konfliktinestoon ja -ratkaisuun luomalla yhteyksiä viranomaisiin ja muihin paikallisiin toimijoihin, kuten kansalaisjärjestöihin, poliittisiin puolueisiin, vähemmistöihin, uskonnollisiin ryhmiin ja niiden johtajiin;

               i)

               osallistua energiaturvallisuutta, rajaturvallisuutta, vakavan rikollisuuden torjuntaa, laittomien huumausaineiden ja ihmiskaupan torjunta mukaan lukien, sekä vesivarojen hallintaa, ympäristöä ja ilmastonmuutosta koskevien yhteisen ulko- ja turvallisuuspolitiikan näkökohtien määrittämiseen Keski-Aasian osalta;

               j)

               edistää alueellista turvallisuutta Keski-Aasian rajojen sisällä kansainvälisten joukkojen läsnäolon vähentyessä Afganistanissa.

         2.   Erityisedustaja tukee korkean edustajan toimintaa ja seuraa yleisesti kaikkia unionin toimia kyseisellä alueella.
   4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityissuhteita erityisedustajaan ja toimii erityisedustajan ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2017 alkavalle ja 30 päivänä kesäkuuta 2018 päättyvälle kaudelle on 1 195 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien varojen asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvan Euroopan ulkosuhdehallinnon yksikön tai unionin edustuston tiloihin, jotta varmistetaan toiminnan yhtenäisyys ja johdonmukaisuus.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa mukaisesti ja vastuualueen turvallisuustilanteen perusteella suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, johon sisällytetään muun muassa erityiset fyysiset, organisatoriset ja menettelyä koskevat turvallisuustoimenpiteet sekä ohjeet, jotka koskevat henkilöstön turvallista siirtymistä vastuualueelle ja sen sisällä ja turvallisuutta vaarantavien tilanteiden hallintaa, sekä valmius- ja evakuointisuunnitelman;

               b)

               varmistamalla, että koko unionin ulkopuolelle lähetetyllä henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki sovitut säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen Euroopan ulkosuhdehallinnon asiaankuuluvan maantieteellisen yksikön ja komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita asiaankuuluvien jäsenvaltioiden ja unionin edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Keski-Aasiaan nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle edistymistä koskevan kertomuksen 30 päivään syyskuuta 2017 mennessä sekä kattavan kertomuksen toimeksiannon toteuttamisesta 31 päivään maaliskuuta 2018 mennessä.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä helmikuuta 2017.

            Neuvoston puolesta

            Puheenjohtaja

         E. BARTOLO

      (1)  Neuvoston päätös (YUTP) 2015/598, annettu 15 päivänä huhtikuuta 2015, Euroopan unionin erityisedustajan nimittämisestä Keski-Aasiaan (EUVL L 99, 16.4.2015, s. 25).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).